open-index/open-wikipedia-markdown huggingface dataset:
אנדרטה לנופלי חטיבה 5 במלחמת ששת הימים

ה**אנדרטה לנופלי חטיבה 5 במלחמת ששת הימים** היא אנדרטה הניצבת ליד מושב ניצני עוז שבשרון. היא מנציחה את שמותיהם של 16 לוחמים מהחטיבה, שנפלו במלחמה.

## רקע
חטיבה 5, הנקראת גם עוצבת השרון, הייתה מופקדת ערב מלחמת ששת הימים על הגנת אזור השרון, המותניים הצרים של ישראל, שבהם הפרידו רק כ-16 קילומטר בין חוף הים התיכון לבין הגבול עם ירדן.

ביום השני למלחמה יצאה החטיבה להתקפה, כבשה את הערים קלקיליה וטול כרם וכפרים שלידן והגיעה למבואות שכם. מקצת חלליה במלחמה נפלו בהפגזות ירדניות שהונחתו על יחידותיה בטרם החלה התקפתה.

## האנדרטה
האנדרטה ממוקמת לא הרחק מהעיר טול כרם, שבה לחמה החטיבה. היא ממוקמת בצד כביש 57, בכניסה למושב ניצני עוז.

האנדרטה שוכנת על גבי במה עגולה שלפניה משתרעת רחבה מרוצפת. במרכז הבמה ניצב סלע בזלת גדול המונח על צידו, ועליו ממוקם סלע בזלת נוסף, אנכי. הסלע העליון נושא את סמל החטיבה ואת המילים **כשחל וככפיר היו**. סלע קטן נוסף הממוקם מימין לאנדרטה נושא את שם האתר.  על הבימה ממוקמים גם שלושה תרני דגלים. לוח גרניט הממוקם ברחבה שלרגלי הבמה נושא את שמות 16 הנופלים ואת תיאור תמצית פעולתה של החטיבה במלחמה.

האנדרטה תוכננה על ידי מרדכי כפרי ואברהם כוכבי ונחנכה בשנת 1969. לימים היא שופצה על ידי משרד הביטחון.

שמות 16 חללי חטיבה 5 במלחמת ששת הימים הונצחו גם באנדרטה הניצבת ביער המגינים. אותה אנדרטה הייתה ממוקמת במקור בחורבת צופין שממזרח לקלקיליה.

## קישורים חיצוניים

* 

חללי חטיבה 5 במלחמת ששת הימים
מלחמת ששת הימים
קטגוריה:מלחמת ששת הימים: אנדרטאות
קטגוריה:ניצני עוז
בית החולים עדי נגב

**בית החולים עדי נגב – נחלת ערן** הוא בית חולים שיקומי, הממוקם בכפר השיקומי עדי נגב במועצה אזורית מרחבים. עם פתיחתו בשנת 2022, הוא בית החולים השיקומי הראשון שפועל באזור הנגב.

עלות הקמת בית החולים נע בין 160 מיליון שקלים לבין 180 מיליון שקל שמומנו על יד ממשלת ישראל ועמותת עדי. בשל מיקומו המרוחק ממרכזי הערים ובמטרה להקל על גיוס הצוות הרפואי, יוקם לצד בית החולים יישוב קהילתי בשם דניאל, שצפוי לאכלס כ-600 משפחות שחלקן יהיו חלק מכוח האדם במקום.

בית החולים פועל בשיתוף פעולה אקדמי עם אוניברסיטת בן-גוריון בנגב.

## היסטוריה
ב-2014 אישרה ממשלת ישראל השלושים ושלוש את הקמת בית החולים.

ב-3 בינואר 2017 הונחה אבן הפינה של מבנה בית החולים, בנוכחות אשת נשיא המדינה, נחמה ריבלין, ראש המועצה האזורית מרחבים שי חג'ג' וכן יו"ר הכפר השיקומי עדי נגב, דורון אלמוג.

בנובמבר 2018 החלו עבודות יישור הקרקע במקום.

בנייתו החלה בינואר 2019 בתוך הכפר השיקומי עדי נגב והוא מכיל 108 מיטות אשפוז שיקומיות. בבית החולים מחלקות אורתופדית ונוירולוגית, מכונים לריפוי בעיסוק ופיזיותרפיה ומרכז מחקר והוראה. חצי מהמחלקה הנוירולוגית מוגנה מפני פגיעות טילים ואף הוקמה מנהרה ממוגנת במתחם בית החולים.

ב-12 באפריל 2022 נפתח בית החולים.

## קישורים חיצוניים

* 
* 
* 
* 
* 
* 

## הערות שוליים

עדי נגב
עדי נגב
קטגוריה:מועצה אזורית מרחבים
קטגוריה:הנגב: מבנים
עונת 2001/2002 בליגת כדורגל נשים

**עונת 2001/2002 ב[[ליגת העל בכדורגל נשים|ליגת כדורגל נשים]]** הייתה העונה ה-4 של ליגות כדורגל הנשים בישראל תחת אחריות הההתאחדות לכדורגל בישראל. 

הליגה כללה 14 קבוצות ששיחקו ביניהן במשך 2 סיבובים בני 13 מחזורים כל אחד - 26 מחזורים בסך הכל. 

מכבי חיפה זכתה באליפות בפעם השנייה בתולדותיה.

## טבלת הליגה הסדירה בסיום העונה

## ראו גם
* גביע המדינה בכדורגל נשים 2001/2002

## קישורים חיצוניים
* Israel (Women) 2001/02, טבלה מאמצע העונה בליגת נשים לעונת 2001–2002 מאתר RSSSF
* קבוצת הנשים - מכבי חיפה, האתר הרשמי, מכבי חיפה
* לוח משחקי הליגה לעונה זו, מתוך ארכיון האינטרנט, במקור מאתר כדורגל נשים ב-geocities

קטגוריה:עונות בליגה העליונה בכדורגל נשים בישראל
קטגוריה:תחרויות כדורגל ב-2001
קטגוריה:תחרויות כדורגל ב-2002
קטגוריה:2001 בישראל: כדורגל
קטגוריה:2002 בישראל: כדורגל
אולד ליים

ממוזער|צ'יילד האסאם, הכנסייה באולד ליים, 1905
**אולד ליים** (באנגלית: **Old Lyme art colony**) הייתה מושבת אומנים שהוקמה בקונטיקט בשנת 1899 על ידי הצייר האמריקני הנרי וורד ריינג'ר, שהייתה בתקופתה מושבת האמנות המפורסמת ביותר בארצות הברית, והראשונה לאמץ את האימפרסיוניזם.

## היסטוריה
ריינג'ר ייסד את המקבילה האמריקאית שלו לבית הספר הצרפתי ברביזון, התכנסות במגורים של אומנים בקהילה כפרית, בפנסיון הצנוע של פלורנס גריזוולד. במקום כבר עבד לפניו הצייר קלארק וורהס וצייר את נופיו. הוא הביא בשנת 1900 את האמנים האחרים לואיס כהן, הנרי רנקין פוור, לואי פול דסאר וויליאם הנרי האו. הקבוצה נשלטה, חברתית ואמנותית, על ידי צ'יילד האסאם לאחר הופעתו בשנת 1903.

המושבה הייתה חשובה להתפתחות האימפרסיוניזם האמריקני. כ־200 ציירים עברו במושבה במהלך שלושים השנים של קיומה. ציורים אימפרסיוניסטים אמריקניים משמעותיים רבים מהתקופה מתארים מבנים של ליים הישנה ובסביבתה, ובמיוחד הכנסייה של ליים הישנה, שצוירה על ידי האסאם ואחרים. הציור "לילה במאי" משנת 1906 מאת וילארד מטקלף הציג את הפנסיון בלילה, עם דמות שנאמר עליה כי היא של גברת גריזוולד עצמה בעלת הפנסיון. זה היה הציור הראשון שנרכש על ידי גלריית קורקורן לאמנות בוושינגטון
ממוזער|וילארד מטקלף, לילה במאי (באולד ליים) 1906
ליים הישנה נותרה קהילת אמנות משגשגת. בית גריזוולד הפך למוזיאון לאמנות, "מוזיאון פלורנס גריזווולד", המכונה בחיבה "פלו גריס", על ידי תושבים מקומיים. המוזיאון מחזיק בעבודות יחד עם רכושם האישי של האמנים שהגיעו לשם.

עם האמנים ששהו שם נמנו:
* לואי בטס
*קלארק וורהס
* ארתור הרנינג
* אלן בטלר טלקוט
* גאי ויגינס
* הנרי רנקין פור
* צ'יילד האסאם
* מטילדה בראון
* ויליארד מטקלף
* וילסון הנרי אירווין
* ברוס קריין
* רוג'ר וילסון דניס
* פרנק דומונד
* גלדיס קלי פיץ
* ארתור המינג
* הארי הופמן
* אדוארד צ'ארלס וולקרט
* בסי פוטר וונו
* רוברט וונו

## קישורים חיצוניים

## הערות שוליים

קטגוריה:אימפרסיוניזם
קטגוריה:אמנות
+
יערה יצחקי

**יערה יצחקי** (נולדה ב-27 באוגוסט 1998) היא כדורסלנית ישראלית, המשחקת בעמדת הרכזת בקבוצת הנשים של הפועל ראשון לציון. נוסף על כך, היא שימשה בעבר כקפטנית נבחרת ישראל בכדורסל נשים ויושבת ראש ארגון שחקניות הכדורסל בישראל.

## ביוגרפיה
יצחקי נולדה וגדלה בגבעתיים. היא החלה לשחק כדורסל בגיל 9 בקבוצת הבנים של הקט-סל של הפועל גבעתיים. בין כיתות ז'-ט' שיחקה במחלקת הנערות של מכבי רמת חן. בכיתה י' עברה לאקדמיית וינגיט למצוינות בספורט.

### קבוצות בוגרות
עונת 2016/17 בקבוצת מכבי רעננה הייתה עונתה הראשונה של יצחקי בקבוצת הבוגרות. יצחקי שיחקה בקבוצה עונה נוספת ובעונת 2018/19 עברה לשחק בקבוצת אליצור רמלה, אולם עקב פציעה מתמשכת עברה ניתוח והפסידה את העונה. 

בעונת 2019/20 עברה לשחק כקפטנית במכבי עירוני רמת גן. עקב משבר הקורונה הופסקה הליגה ורמת גן שהייתה באותה עת במקום הראשון הוכרזה כאלופת ליגת העל לנשים.

בעונת 2023/24 חתמה יצחקי בא.ס. רמת השרון.

בעונת 2025/26 חתמה יצחקי בהפועל ראשון לציון.

### נבחרות ישראל
יצחקי שיחקה בכל נבחרות ישראל הצעירות.
ב-2012 השתתפה עם הנבחרת בטורניר אליפות אירופה עד גיל 14.

בשנתיים שלאחר מכן השתתפה עם הנבחרת בטורניר דרג ב' של אליפות אירופה עד גיל 16.

ביוני 2015 השתתפה על נבחרת ישראל באליפות העולם 3X3 עד גיל 18 שנערכה בהונגריה. הנבחרת סימה את הטורניר במקום הרביעי. בהמשך אותה שנה ביולי, השתתפה עם נבחרת ישראל עד גיל 20 באליפות אירופה דרג ב' שנערכה במונטנגרו. חודש לאחר מכן, השתתפה באליפות אירופה 3X3 עד גיל 18 שנערכה בבלארוס. הנבחרת זכתה במדליית הארד בטורניר זה.

ביולי 2016 השתתפה עם הנבחרת באליפות אירופה עד גיל 18 דרג א' שנערכה בהונגריה. בשנים 2017–2018 השתתפה עם הנבחרת עד גיל 20 באליפות אירופה דרג ב'.
החל משנת 2018 יצחקי היא חלק מסגל נבחרת ישראל בכדורסל נשים ובשנת 2020 מונתה לקפטנית הנבחרת.

### ארגון השחקניות
לקראת תחילת עונת 2019/20, יצחקי הייתה בין המקימות של ארגון שחקניות הכדורסל בישראל שהציב לעצמו מטרה לשווק, לקדם, לשנות ולשפר את ענף כדורסל נשים ואת ההתייחסות לענף בציבור ובתקשורת.

## קישורים חיצוניים

* פרופיל השחקנית  באתר איגוד הכדורסל בישראל
* פרופיל השחקנית באתר מנהלת ליגת העל בכדורסל נשים

## הערות שוליים

קטגוריה:כדורסלניות אליצור רמלה
קטגוריה:כדורסלניות מכבי עירוני רמת גן
קטגוריה:כדורסלניות מכבי אשדוד
קטגוריה:כדורסלניות רמת השרון
קטגוריה:כדורסלניות נבחרת ישראל
קטגוריה:ספורטאיות להט"ביות ישראליות
קטגוריה:ישראליות שנולדו ב-1998
קטגוריה:ישראלים שנולדו ב-1998
אולי ג'ונסטון

**אוליבר מרטין ג'ונסטון ג'וניור** (באנגלית: **.Oliver Martin Johnston Jr**; 31 באוקטובר 1912 – 14 באפריל 2008), שכונה **אולי**, היה אנימטור תמונות אמריקאי, שידוע כאחד מתשעת הזקנים של דיסני, כאשר הוא האחרון מהם שנפטר מסיבות טבעיות. בשנת 1989 הוא קיבל את התואר "אגדת דיסני" על ידי חברת וולט דיסני, ובשנת 2005 הוא קיבל את פרס המדליה הלאומית לאמנויות על ידי ג'ורג' ווקר בוש בחדר הסגלגל.

## ביוגרפיה
ג'ונסטון נולד בפאלו אלטו בשנת 1912, כאשר הוא בן זקונים לשתי אחיות גדולות. הוא למד בתיכון פאלו אלטו ולאחר מכן באוניברסיטת סטנפורד, שם אביו עבד כפרופסור, כאשר בשנה האחרונה הוא עבר למכון אומנות צ'וינארד.

בשנת 1934 ג'ונסטון החל לעבוד כאנימטור באולפני ההנפשה של וולט דיסני, שם הוא הכיר את מארי וורתי (נפטרה ב-20 במאי 2005, בגיל 87) שבשנת 1943 הם התחתנו והביאו שני ילדים. כחלק מעבודותיו באולפנים, שהסתיימו בשנת 1978, ג'ונסטון ערך את הסרט "הגן של מיקי", עבד על הסרט "שלגיה ושבעת הגמדים", שימש כבמאי אנימטור לסרט "פינוקיו", ועבד על דמויות רבות, ביניהן מר סמי (מתוך הסרט "פיטר פן"), האחיות החורגות (מתוך הסרט "סינדרלה") והנסיך ג'ון (מתוך הסרט "רובין הוד").

בשנת 1981 ג'ונסטון יחד עם פרנק תומאס, שכונה איתו ועם עוד שבעה אנימטורים על ידי וולט דיסני כתשעת הזקנים של דיסני, עבד על ספר שמכיל את 12 עקרונות ההנפשה של דיסני, כדי לשמר את הידע והטכניקות שפותחו באולפנים. השותפות של ג'ונסטון ותומאס, אשר עבדו בעבר במגזין ההומור של הקמפוס באוניברסיטת סטנפורד, מוצגת כחיובית בסרט הדוקומטרי "פרנק ואולי" שהופק על ידי בנו של תומאס, תאודור תומאס.

בנוסף לעבודתו כאנימטור, ג'ונסטון חיבב קטרי קיטור כאשר הוא בנה קטר קיטור בחצר ביתו האחורית. וולט דיסני התלהב מהרעיון, כאשר גם הוא בנה קטר קיטור בחצר ביתו, שלימים הביא השראה לבניית הרכבת בדיסנילנד.

בשנות ה-80 ובשנות ה-90 של המאה ה-20, כיהן ג'ונסטון במועצה המייעצת של המכון הלאומי לסרטי סטודנטים. בראד בירד, אשר קיבל השראה לקריירה שלו מג'ונסטון ומשאר הזקנים של דיסני, הוקיר את ג'ונסטון ותומאס בהופעת קמע כשני זקנים שצופים במשפחה מגנה על העיר בסרטו "משפחת סופר-על" משנת 2004. כמו כן, ג'ונסטון ותומאס דיבבו מהנדסי רכבות בסרט "ענק הברזל" משנת 1999, שגם בוים על ידי בירד.

ב-14 באפריל 2008, ג'ונסטון נפטר מסיבות טבעיות בגיל 95 בסקווים, כאשר הוא האחרון שנפטר מתשעת הזקנים של דיסני.

## פרסים והוקרה
[ממוזער|220x220px|מקבלי פרס [המדליה הלאומית לאמנויות בשנת 2005, ביניהם ג'ונסטון, יחד עם ג'ורג' ווקר בוש, מעניק הפרס, בחדר הסגלגל]]
* 1980: פרס וינזור מקיי - פרס המוענק עבור תרומה לתחום ההנפשה, על שמו של האנימטור וינזור מקיי.
* 1989: תואר "אגדת דיסני" - הוענק לו יחד עם שאר הזקנים של דיסני ואב אייוורקס, על תרומה יוצאת דופן ואינטגרלית לחברת וולט דיסני.
* 1992: פרס הילד הצהוב - פרס קומיקס על שם רצועת הקומיקס "הילד הצהוב".
* 2005: פרס המדליה הלאומית לאמנויות - פרס המבטא הוקרה לאמנים ולפטרוני האמנויות, אשר הוענק לו על ידי ג'ורג' ווקר בוש בחדר הסגלגל.

## ראו גם
* תשעת הזקנים של דיסני

## קישורים חיצוניים

* 

* 

## הערות שוליים

קטגוריה:אמריקאים ילידי קליפורניה
קטגוריה:ערכים שבהם תבנית בריטניקה אינה מתאימה
קטגוריה:אנימטורים אמריקאים
קטגוריה:ציירי פנטזיה
קטגוריה:במאי סרטי אנימציה
קטגוריה:בוגרי אוניברסיטת סטנפורד
קטגוריה:בוגרי אוניברסיטת קליפורניה בברקלי
קטגוריה:דיסני: אישים
קטגוריה:אגדות דיסני
קטגוריה:אמריקאים שנולדו ב-1912
קטגוריה:אמריקאים שנפטרו ב-2008
קטגוריה:זוכי המדליה הלאומית לאמנויות
ארגון הפשע סלונובסקאיה

**ארגון הפשע סלונובסקאיה (סלוני)** (ברוסית: **(Слоновская организованная преступная группировка («Слоны»**) הייתה כנופיית הפשע המאורגן הגדולה ביותר במחוז ריאזן ואחד מארגוני הפשע החזקים ביותר במדינות חבר העמים של שנות התשעים, הייתה קיימת עד 1996.

## היסטוריית הקמה
ארגון הפשע סלונובסקאיה הופיעה בריאזאן בשנת 1991. שמה הראשוני היה "פרזנת" (על שם מקום המפגש של הארגון במסעדת "פרזנת"). מנהיגיה היו נהג לשעבר של סגן תובע העיר ריאזאן ניקולאי איבנוביץ' מקסימוב, שכונה מקס ונהג המונית ויאצ'סלב יבגנביץ' ארמולוב, יליד 1962, שכונה "סלון" (פיל). לכבוד האחרון קיבל הארגון לאחר מכן את שמו הסופי. לאחר שצברו ניסיון בסחיטה, ארגון הפשע החדש החל לעסוק בעניינים חמורים. כאשר החלה תקופת "בום המכוניות" שנקראה ברוסיה, השודדים החלו לעסוק בהונאה נגד קונים ומוכרי מכוניות, וכתוצאה מכך הם נשארו ללא כסף וללא מכוניות. עם זאת, הארגון נעצר עד מהרה. מקסימוב נטל על עצמו את האשמה בהונאה והורשע על תנאי, אך בפעולותיו של ארמולוב בית המשפט לא מצא עבירה.

## תחילת העבודה הפעילה
בראשית שנות התשעים, מושאי הפעילות העיקריים עבור השודדים היו משתפי פעולה, אנשי עסקים, שאטלים, מהם סחטו כסף. רווחים פליליים מסוג זה נקראו "סחיטה". ההנהגה של מרבית החברות הריאזניות באותן שנים הפרה באופן שיטתי את החקיקה הכלכלית של רוסיה, ולכן יזמים העדיפו לשלם לשודדים מאשר לפנות למשטרה.

"סלוני" היו בין הראשונים שעסקו בסחיטה בריאזאן. במקביל, הם סחטו כסף אפילו מחברות ללא כוונת רווח, ויתרה מכך - חברות לא רווחיות. כל חבר חדש בארגון הפלילי המאורגן, כמבחן להתאמה מקצועית, היה צריך למצוא נקודה חדשה שאפשר יהיה לסחוט.

לבסוף, ההכנסה שקיבלו יזמים קטנים לא הספיקה עוד לשודדים. הם התעניינו יותר בענף הייצור. הניסיונות הראשונים נעשו לקחת מפעלים גדולים תחת שליטה פלילית. לשם כך, נעשה שימוש מיומן בכספים שהתקבלו בסחיטה, שוד והונאה.

## קישורים חיצוניים
*  על ארגון הפשע סלונובסקאיה מתוך תוכנית הטלוויזיה רוסיה הקרימינלית.
*  על ארגון הפשע סלונובסקאיה מתוך תוכנית הטלוויזיה כרוניקות קרימינליות.

## הערות שוליים

קטגוריה:רוסיה: פשע מאורגן
קטגוריה:ריאזאן
קטגוריה:מחוז ריאזאן
עולמה הסודי של סברינה

**עולמה הסודי של סברינה** (באנגלית: **Sabrina's Secret Life**) היא סדרה מצוירת אמריקאית מצליחה המבוססת על קומדיית מצבים המצולמת "סברינה המכשפה הצעירה". עלילת הסדרה מתמקדת בסברינה ספלמן, בת למכשף ולאם בת תמותה. היא גרה עם שתי דודותיה בגרינדייל (לפי הקומיקס) או בוסטברידג', מסצ'וסטס (לפי הסדרה המצולמת), ומנסה להתמודד עם השייכות שלה לשני העולמות. זוהי סדרת ספין-אוף לסברינה המכשפה הצעירה. בסדרה זו סברינה בת 14, והיא מתרחשת שנתיים לאחר הסדרה המקורית ושנה לאחר הסרט "סברינה: חברות לנצח".

הסדרה דובבה לעברית באולפני דאבי דאב בבימויה של אפי בן ישראל ובהפקתה של ענבר שטגר עזרא. הסדרה שודרה בארץ בשנת 2004 בערוץ הילדים, ולאחר מכן בערוץ זום בשידורים חוזרים.

## דמויות
* **סברינה ג'. ספלמן** (הדר שחף-מעיין): גיבורת הסדרה, מכשפה צעירה אשר גורמת לטעיות בכישופים, לומדת החברות שלה איך להיות מכשפה מוצלחת אך תמיד נכשלת. בסדרה זו היא בת 14.
* **סיילם סייברהאגן** (עמי מנדלמן): החתול המדבר של סברינה, שהיה בעבר מכשף תככן וכעת חבר ויועץ לעת מצוא. בניגוד לסדרה הקודמת, סיילם משמש פעמים רבות כקול ההיגיון ומתחבל תחבולות לעיתים רחוקות יותר.
* **זלדה והילדה ספלמן** (אפי בן ישראל וענת ניב בהתאמה): הדודות של סברינה.
* **הארווי קינקל** (לירון לב): החבר של סברינה.
* **קסנדרה** (לימור שפירא): האחיינית של אנצ'נטרה האויבת של סברינה. 
* **מריצה** (צילי ינקו): חברתה החדשה של סברינה, החליפה את קלואי מהסדרה הקודמת. בניגוד לקלואי, מריצה אינה מודעת לעובדה שסברינה היא חצי מכשפה.
* **המלכה אנצ'נטרה** (אפי בן ישראל): בסדרה זו היא יותר נחמדה, חברותית וטובת לב מאשר בסדרה הקודמת.
* **מר סנייפ** (יואב בר לב): המורה של סברינה בעולם האמיתי ובעולם המכושף.

## קישורים חיצוניים

* 

קטגוריה:סדרות הנפשה אמריקאיות
קטגוריה:סדרות טלוויזיה המבוססות על קומיקס
קטגוריה:סדרות טלוויזיה אמריקאיות שעלו לשידור בשנת 2003
קטגוריה:ערוץ הילדים: תוכניות רכש
קטגוריה:ערוץ זום: תוכניות רכש
קטגוריה:מכשפות בקולנוע ובטלוויזיה
ג'וזף אדוארד מאייר

**ג'וזף אדוארד מאייר** (בגרמנית: **Joseph Edward Mayer**; 5 בפברואר 1904 – 15 באוקטובר 1983) היה כימאי ופיזיקאי אמריקאי יליד גרמניה, שגיבש את תיאורית "התרחבות מאייר" על שמו.

הוא היה פרופסור לכימיה באוניברסיטת קליפורניה בסן דייגו בין השנים 1960 עד 1972, ולפני כן באוניברסיטת ג'ונס הופקינס, אוניברסיטת קולומביה ואוניברסיטת שיקגו. הוא היה נשוי לפיזיקאית זוכת פרס נובל מריה גופרט-מאייר משנת 1930 עד מותה בשנת 1972. הוא עבד עם ג'יימס פרנק בגטינגן, גרמניה בשנת 1929, שם הכיר את מריה, שהייתה עוד תלמידה של מקס בורן. מאייר היה נשיא החברה האמריקאית לפיזיקה משנת 1973 עד 1975.

מאייר פיתח את שיטת הרחבת האשכול ותורת הפתרונות של מאייר-מקמילן.

## לקריאה נוספת

* Clark, Leigh B.; Zimm, Bruno H. "Joseph Edward Mayer obituary" . University of California.


## קישורים חיצוניים

* 

## הערות שוליים

קטגוריה:כימאים אמריקאים
קטגוריה:סגל אוניברסיטת קליפורניה בסן דייגו
קטגוריה:סגל אוניברסיטת שיקגו
קטגוריה:פיזיקאים אמריקאים
קטגוריה:מהגרים מגרמניה לארצות הברית
קטגוריה:אמריקאים שנולדו ב-1904
קטגוריה:אמריקאים שנפטרו ב-1983
The Champion

**The Champion** (בעברית: **המנצח\ת**) הוא סינגל שהוקלט על ידי הזמרת-יוצרת האמריקאית קארי אנדרווד, בשיתוף עם הראפר לודאקריס, מתוך אלבום האולפן השישי שלה, Cry Pretty. השיר יצא לאור ב-12 בינואר 2018, על ידי חברת התקליטים קולומביה נאשוויל, כסינגל אך לא מתוך האלבום, אלא נכלל במהדורה מיוחדת שלו.

השיר הגיע למקום ה-57 במצעד הקאנטרי איירפליי.

## רקע וכתיבה
השיר נכתב על ידי קארי אנדרווד, לודאקריס, כריס דספטנו וברט ג'יימס, הולחן על ידי ג'יימס והופק על ידי ג'ים ג'ונסון. השיר יצא בסמוך לסופרבול LII והיה לשיר הנושא שלו. השיר נכתב במפתח של  מינור עם קצב של 90 פעימות לדקה. קולות השירה של אנדרווד נעות בין G♯3 ל-C♯5.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-55 מיליון השמעות.

## הצלחה
השיר זכה להצלחה מתונה, כאשר הגיע למקום ה-57 במצעד הקאנטרי איירפליי ולמקום ה-13 במצעד השירים הדיגיטליים של קנדה. השיר קיבל שלוש מועמדויות בטקס פרסי ה-CMT, תוך שזכה באחת מהן בקטגוריית "הווידאו קליפ הנשי של השנה".

איגוד תעשיית ההקלטות האמריקאי העניק לשיר את תואר הפלטינה, על מכירות של למעלה ממיליון עותקים במדינה.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי קארי אנדרווד
קטגוריה:שירי לודאקריס
קטגוריה:שירים באנגלית
קטגוריה:שירים שנכתבו על ידי קארי אנדרווד
קטגוריה:סינגלים בהוצאת קפיטול רקורדס נאשוויל
סוניק (סדרת טלוויזיה, ABC)

**סוניק** (באנגלית: **Sonic the Hedgehog**, "סוניק הקיפוד"; ידועה גם בכינוי "**Sonic SatAM**", "סוניק שבת בבוקר") היא סדרת הנפשה בת 26 פרקים המבוססת במקור על סדרת משחקי הווידאו בעלת אותו השם. הסדרה הופקה בשיתוף פעולה אמריקאי-איטלקי ושודרה במקור בארצות הברית ב-ABC בין השנים 1993 ו-1994.

בישראל שודרה הסדרה לראשונה ב-2012 בדיבוב לעברית בערוץ ג'וניור.

## תקציר העלילה
עלילת הסדרה מתרחשת בכוכב לכת בדיוני בשם מוביוס, ומתמקדת בהרפתקאותיהם של סוניק הקיפוד ושל חברו הטוב מיילס "טיילס" פראוור, המייצגים את לוחמי החופש ויוצאים להגן על מוביוס מפני דוקטור רובוטניק המרושע ועוזרו יבבני שמנסים להשתלט על הכוכב יחד עם חבורת הרובוטים שלו. אל החבורה של סוניק מצטרפים הנסיכה סאלי אקורן, גאון המחשבים רוטור הניבתן, אנטואן זאב הערבות, בוני, חצי ארנב חצי רובוט ודולסי הדרקונית.

הסדרה מציגה את "סוניק" באופן בוגר יותר מהסדרה הקודמת. כמו כן, הסדרה נועדה לקהל בוגר.

## דמויות
### גיבורים
* **[[סוניק הקיפוד (דמות)|סוניק הקיפוד]]** (אנגלית: ג'ליל וייט, עברית: לירון לב) - קיפוד כחול דמוי אדם המסוגל לנוע במהירות על קולית. סוניק מתגורר בכוכב מוביוס. חובב מושבע של נקניקיות עם צ'ילי קון קרנה, מנה המכונה בארצות הברית "צ'ילי דוג" .
* **הנסיכה סאלי אקורן** (אנגלית: קת' סוסי, עברית: לורן סביר) - סנאית, הנסיכה החוקית של מטרופוליס ומושא אהבתו של סוניק. יש לה ידע וחוכמה ללוחמי החופש.
* **בוני רובוט** (אנגלית: כריסטין קאוואנו, עברית: טליה ברקאי) - ארנבת בעלת מבטא דרומי. חציה מהגוף הוא רובוטי, וידיה ורגליה הם מכניים. יש לה יכולות של אמנויות לחימה.
* **אנטואן "אנט" דפארדיו** (אנגלית: רוב פולסן, עברית: גדי לוי) - זאב ערבות עם מבטא צרפתי.
* **רוטור** (אנגלית: מארק באלו בעונה הראשונה וקאם בראניארד בעונה השנייה, עברית: דור סרוגו) - ניבתן, המכונאי של הכפר. הוא מספק ללוחמי החופש את המצאותיו השימושיים.
* **[[טיילס|מיילס "טיילס" פראוור]]** (אנגלית: בראדלי פירס, עברית: שחר קדוש) - שועל צעיר דמוי אדם בעל שני זנבות. טיילס משמש לאורך הסדרה כעוזר וכמכונאי האישי של סוניק. מסוגל לעוף במשך זמן מוגבל באמצעות שני זנבותיו בהם הוא משתמש כמדחף. טיילס נאיבי למדי מחמת גילו הצעיר.
* **דולסי** (אנגלית: קרי סאמר, עברית: מיה קדוש) - דרקונית אשר עוזרת ללוחמי החופש.

### נבלים
* **[[דוקטור אגמן|דוקטור איבו רובוטניק]]** (אנגלית: ג'ים קאמינגס, עברית: אמנון וולף) - מדען מטורף וערמומי המשמש כנבל העיקרי בסדרה ומנסה להשתלט על כוכב מוביוס. דוקטור רובוטניק מתמחה במיוחד בתחום הרובוטיקה כאשר לאורך הסדרה הוא יוצר מערך מרשים למדי של רובוטים ומכונות העומדים לרשותו.
* **יבבני** (במקור: **סנייבלי**; אנגלית: צ'רלי אדלר, עברית: דור סרוגו) - עוזרו ואחיינו של דוקטור רובוטניק.

### דמויות משנה
* **סר צ'ארלס "צ'אק" הקיפוד** (אנגלית: ויליאם וינדום, עברית: גדי לוי) - דודו של סוניק וממציא הרובוסייזר עד שרובוטניק גנב אותו. הוא הפך לעבד הרובוטי של רובוטניק עד שסוניק שחזר את כל זיכרונותיו. הוא הפך להיות מרגל בשביל לוחמי החופש. דמותו נקראה על שם האנימטור צ'אק מנוויל, אשר הלך לעולמו בשנת 1992.

## קישורים חיצוניים

* 

## הערות שוליים

קטגוריה:סדרות הנפשה אמריקאיות
קטגוריה:סדרות הנפשה איטלקיות
קטגוריה:סדרות טלוויזיה אמריקאיות שעלו לשידור בשנת 1993
קטגוריה:סדרות טלוויזיה המבוססות על משחקי וידאו
קטגוריה:סדרות אנימציה בכיכובו של סוניק הקיפוד
קטגוריה:ערוץ ג'וניור: תוכניות רכש
קטגוריה:ABC: תוכניות וסדרות
שקף (הקרנה)

שמאל|ממוזער|שקפים מודפסים
[שמאל|ממוזער|[מטול שקפים מקרין שקף על גבי מסך]] 
**שקף** הוא יריעה דקה של חומר שקוף וגמיש, בדרך כלל צלולוז-אצטט, שעליו ניתן לשרטט או להדפיס. השקף מונח על מטול שקפים לצורך הקרנתו. בעבר ארגונים ומוסדות חינוך השתמשו רבות במטולי שקפים ובשקפים להרצאות, הדרכות, ישיבות וכדומה. התחליף הנוכחי לשימוש זה הם מצגות שקפים ממוחשבות המוקרנות באמצעות מקרן או צג ולוחות חכמים.

## הדפסה
ניתן להדפיס על גבי שקפים באמצעות מדפסות לייזר או מכונות צילום. שקפים המותאמים לשימוש במדפסות לייזר עמידים לטמפרטורות הגבוהות הנוצרות בעת חימום והמסת הטונר. עבור מדפסות הזרקת דיו קיימים שקפים מצופים היכולים לספוג את הדיו הנוזלי, אך יש להקפיד שלא לחשוף אותם ללחות, שעלולה לגרום לפגיעה בשקיפות. יש גם לטעון אותם כהלכה במדפסת מכיוון שהם בדרך כלל מצופים רק מצד אחד.

## שימושים
השימושים לשקפים היו מגוונים כמו הארגונים המשתמשים בהם, בדומה לשימושים הנעשים כיום במצגות ממוחשבות כגון PowerPoint.

במוסדות חינוך השתמשו בשקפים כדי להדגים פתרון בעיות ארוכות (למשל בשיעורי פיזיקה ומתמטיקה) או להמחיש ולאייר תופעות ואירועים (למשל בשיעורי היסטוריה, גאוגרפיה, ביולוגיה).

חברות תעופה וחלל, כמו בואינג וביצ'קראפט, השתמשו בשקפים במשך שנים בישיבות ניהול על מנת לעדכן מהנדסים ואנשי צוות רלוונטיים אודות תכנוני מטוסים חדשים ושינויים בעיצובים קיימים, כמו גם להמחשת בעיות.

בצה"ל שורטטו שקפים לצורך מצגות במטלות הדרכה שונות באמצעות טושים מותאמים לשקפים.

## ראו גם
* שקף (מצגת)
* שקופית
* מצגת

## הערות שוליים

קטגוריה:מצגת
קטגוריה:ציוד משרדי
קטגוריה:טכנולוגיות תצוגה
Xbox Series X/S

**Xbox Series X** (בעברית: **אקסבוקס סדרה X**) ו-**Xbox Series S** (בעברית: **אקסבוקס סדרה S**) הן קונסולות משחקים מהדור התשיעי מבית מיקרוסופט. שתי הקונסולות יצאו ב-10 בנובמבר 2020.

ה-Xbox Series X הוכרזה בכנס E3 2019 תחת שם הקוד "**Project Scarlett**" (פרויקט סקארלט). הקונסולה היא הרביעית בסדרת קונסולות ה-Xbox  והממשיכה של הדור הקודם, Xbox One (במיוחד הדגם המשופר, Xbox One X, אשר מהווה את דגם הדגל של הדור). מיקרוסופט שמה דגש על ביצועי חומרה, הכוללת תמיכה ברזולוציות גבוהות (עד 8K) וקצב פריימים גבוה, ניתוב קרניים בזמן אמת ושימוש בכונן SSD על מנת להפחית את זמני הטעינה. הקונסולה יצאה תחת תג המחיר של 499 דולר אמריקני ו-2,199 שקלים בישראל (מחירי דגם ה-X).

בספטמבר 2020, הכריזה מיקרוסופט על קונסולה בשם Xbox Series S, אשר הייתה ידועה תחת שם הקוד "**Project Lockhart**" (פרויקט לוקהארט). הקונסולה מהווה גרסה זולה יותר של ה-Xbox Series X, והיא בעלת כוח עיבוד של 4 טרהפלופס, אחסון מבוסס NVMe בנפח 512GB וחסרת כונן דיסקים, אשר מיועדת למשחקים ברזולוציה של 1440p בקצב רענון גבוה של עד 120 פריימים לשנייה. היא יצאה תחת תג המחיר של 299 דולר אמריקני ו-1,349 שקלים.

בנוסף לכך, מיקרוסופט מקדמת מדיניות לטובת קהל הגיימרים, הכוללת תוכנית בשם "Smart Delivery" לשדרוג בחינם של משחקים אשר יצאו לאור ל-Xbox One, מצב תאימות לאחור עם משחקים שיצאו לדורות הקודמים, בקרים ואביזרים חדשים. כמו כן, הקונסולות משתמשות ביתרונותיו של השירות בתשלום Xbox Game Pass  וכמו כן תומכות במשחקים על בסיס ענן בטלפונים החכמים באמצעות שירות ההזרמה xCloud .

## קישורים חיצוניים

* 
* 

## הערות שוליים

קטגוריה:מכשירים שהושקו ב-2020
קטגוריה:קונסולות משחקים
קטגוריה:חומרה מבית מיקרוסופט
Cry Pretty (שיר)

**Cry Pretty** (בעברית: **לבכות יפה**) הוא סינגל שהוקלט על ידי הזמרת-יוצרת האמריקאית קארי אנדרווד, מתוך אלבום האולפן החמישי שלה, Cry Pretty. השיר יצא לאור ב-11 באפריל 2018, על ידי חברת התקליטים קפיטול נאשוויל, כסינגל הראשון והפותח מתוך האלבום.

השיר הגיע למקום החמישי במצעד שירי הקאנטרי.

## רקע וכתיבה
השיר נכתב על ידי קארי אנדרווד, הילרי לינדזי, ליז רוז ולורי מק'קנה והופק על ידי אנדרווד ודייוויד גרסיה. מגזין הבילבורד פרסם בסוף שנת 2018 את רשימת "20 שירי הקאנטרי הטובים ביותר של 2018", תוך שדירג את השיר הזה במקום הראשון. ברשימה דומה של מגזין הרולינג סטון, דורג השיר במקום ה-11.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-40 מיליון השמעות.

## הצלחה
השיר זכה להצלחה רבה, כאשר הגיע למקום החמישי במצעד שירי הקאנטרי ולמקום השמיני במצעד שירי הקאנטרי של קנדה. השיר קיבל מועמדות בטקס פרסי ה-CMT, בקטגוריית "הווידאו קליפ של השנה" ואף זכה בפרס באותו הערב. כמו כן, הועמד בפרסי בחירת הנוער 2019 בקטגוריית "בחירת מוזיקה – שיר קאנטרי".

בנוסף לכך, דורג השיר במקום ה-39 ברשימה השנתית של מצעד שירי הקאנטרי של בילבורד, שפורסמה בסוף שנת 2018.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי קארי אנדרווד
קטגוריה:שירים באנגלית
קטגוריה:שירים שנכתבו על ידי הילרי לינדזי
קטגוריה:שירים שנכתבו על ידי לורי מק'קנה
קטגוריה:שירים שנכתבו על ידי ליז רוז
קטגוריה:שירים שנכתבו על ידי קארי אנדרווד
קטגוריה:שירים על בכי
קטגוריה:בלדות קאנטרי
קטגוריה:סינגלים בהוצאת קפיטול רקורדס נאשוויל
ג'ון מייספילד

ממוזער|ג'ון מייספילד, 1916
**ג'ון אדוארד מייספילד** (באנגלית: **John Edward Masefield**; 1 ביוני 1878 – 12 במאי 1967) היה משורר וסופר אנגלי ו"אביר השירה" (Poet Laureate) מ-1930 עד 1967. בין יצירותיו הנודעות ביותר נמנים סיפורי ההרפתקאות לבני הנעורים "חבורת חצות" (The Midnight Folk) ו"קופסת הפלאות" (The Box of Delights) והפואמות "חסד נצחי" (Everlasting Mercy) ו"קדחת הים" (Sea-Fever).

## יצירותיו שתורגמו לעברית
* **חבורת חצות**. מאנגלית: גדעון טורי. רמת גן, מסדה, 1971
* **קדחת ים**. מאנגלית: אברהם בירמן. תרגום חלקי התפרסם ב"ים" - גליונות החבל הימי לישראל, חוברת י', מרץ 1946, עמ' 10.

## קישורים חיצוניים

* 
* 
* 

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:סופרי ילדים ונוער בריטים
קטגוריה:משוררים אנגלים
קטגוריה:בריטים שנולדו ב-1878
קטגוריה:בריטים שנפטרו ב-1967
קטגוריה:מונצחים בשלט כחול של ארגון המורשת האנגלית
Love Wins

**Love Wins** (בעברית: **אהבה מנצחת**) הוא סינגל שהוקלט על ידי הזמרת-יוצרת האמריקאית קארי אנדרווד, מתוך אלבום האולפן החמישי שלה, Cry Pretty. השיר יצא לאור ב-31 באוגוסט 2018, על ידי חברת התקליטים קפיטול נאשוויל, כסינגל השני מתוך האלבום.

השיר הגיע למקום ה-14 במצעד שירי הקאנטרי.

## רקע וכתיבה
השיר נכתב על ידי קארי אנדרווד, ברט ג'יימס ודייוויד גרסיה והופק על ידי אנדרווד ודייוויד גרסיה גם כן. אנדרווד אמרה על השיר כי: "אני חושבת שאנחנו בני אדם טובים מטבענו ואנחנו צריכים לזכור את זה. צריך לזכור שיש אנשים שונים ואנחנו בעצמנו שונים. רציתי שהשיר הזה יעורר תקווה".

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-27 מיליון השמעות.

## הצלחה
השיר זכה להצלחה נאה, כאשר הגיע למקום ה-14 במצעד שירי הקאנטרי ולמקום ה-26 במצעד שירי הקאנטרי של קנדה. השיר קיבל מועמדות בטקס פרסי ה-CMT, בקטגוריית "הווידאו קליפ הנשי של השנה" ואף זכה בפרס באותו הערב. איגוד תעשיית ההקלטות האמריקאי העניק לשיר את תואר הזהב, על מכירות של למעלה מחצי מיליון עותקים במדינה.

בנוסף לכך, דורג השיר במקום ה-50 ברשימה השנתית של מצעד שירי הקאנטרי של בילבורד, שפורסמה בסוף שנת 2019.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי קארי אנדרווד
קטגוריה:שירים באנגלית
קטגוריה:שירים שנכתבו על ידי קארי אנדרווד
קטגוריה:סינגלים בהוצאת קפיטול רקורדס נאשוויל
קרל ריינר

**קרל ריינר** (באנגלית: **Carl Reiner**; 20 במרץ 1922 – 29 ביוני 2020) היה שחקן, קומיקאי, במאי, תסריטאי וסופר יהודי-אמריקאי.

## ביוגרפיה
קרל ריינר נולד למשפחת מהגרים יהודים ב-20 במרץ 1922 בברונקס, ניו יורק. ב-1942 התגייס לחיל האוויר בצבא ארצות הברית. הוא הוכשר בתחילה כמפעיל רדיו ולאחר שאושפז בעקבות דלקת ריאות בבית חולים למשך שלושה חודשים, נשלח לאוניברסיטת ג'ורג'טאון בה שהה כעשרה חודשים. באוניברסיטה שימש תחילה כמתרגם מצרפתית ושם צבר את ניסיונו הראשון לאחר ששיחק מחזה של מולייר בצרפתית.

ריינר החל לכתוב מערכונים ולהופיע כשחקן וקומיקאי בתוכניות טלוויזיה החל משנות החמישים המוקדמות, תוך שהוא משתף פעולה עם כותבים כמל ברוקס וניל סיימון. בשנות ה-60 התפרסם כיוצר של תוכנית הטלוויזיה "המופע של דיק ואן דייק" . ב-1990 ביים את הקומדיה "בגידה נעימה".

לאורך הקריירה שלו הופיע קרל ריינר בעשרות סרטים ותוכניות טלוויזיה.
ב-1963, הופיע בסרט "מטורף, מטורף, מטורף העולם". ב-1966 שיחק בסרט "הרוסים באים, הרוסים באים".

בשנת 1997 ביים את הקומדיה הרומנטית "החתן, הכלה וההורים שלה" בהשתתפותם של בט מידלר, גייל אוגריידי, ג'יימס דנטון ואחרים.

בין השנים 2001 ל-2007, הופיע בתפקיד סול בלום בסדרת סרטי אושן (אושן 11, אושן 12 ואושן 13).

ריינר זכה בפרסים רבים לאורך הקריירה שלו, לרבות 11 פרסי אמי ופרס גראמי אחד.

## משפחתו
[200px|ממוזער|שמאל|הכוכב של ריינר ב[שדרת הכוכבים של הוליווד]]
ריינר היה נשוי לאסטל כ-65 שנה, עד מותה ב-2008. לקרל ואסטל שלושה ילדים, בהם הבמאי והשחקן רוב ריינר.

## קישורים חיצוניים

* 

* 
* 

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:הברונקס: אישים
קטגוריה:במאי קולנוע יהודים אמריקאים
קטגוריה:שחקני קולנוע וטלוויזיה יהודים אמריקאים
קטגוריה:תסריטאי טלוויזיה יהודים אמריקאים
קטגוריה:אתאיסטים אמריקאים
קטגוריה:אתאיסטים יהודים
קטגוריה:אמריקאים ממוצא יהודי-אוסטרי
קטגוריה:אמריקאים ממוצא יהודי-רומני
קטגוריה:בוגרי אוניברסיטת ג'ורג'טאון
קטגוריה:יהודים זוכי פרס גראמי
קטגוריה:קומיקאים יהודים אמריקאים
קטגוריה:זוכי אמי בפריים טיים: שחקן משנה בקומדיה
קטגוריה:זוכי פרס גילדת הכותבים של אמריקה: מפעל חיים: פרס לורל להישג כתיבתי בטלוויזיה
קטגוריה:אמריקאים שנולדו ב-1922
קטגוריה:אמריקאים שנפטרו ב-2020
Drinking Alone

**Drinking Alone** (בעברית: **שותה לבד**) הוא סינגל שהוקלט על ידי הזמרת-יוצרת האמריקאית קארי אנדרווד, מתוך אלבום האולפן החמישי שלה, Cry Pretty. השיר יצא לאור ב-4 בנובמבר 2019, על ידי חברת התקליטים קפיטול נאשוויל, כסינגל השלישי מתוך האלבום.

השיר הגיע למקום ה-17 במצעד שירי הקאנטרי.

## כתיבה והלחנה
השיר נכתב על ידי קארי אנדרווד, ברט ג'יימס ודייוויד גרסיה, ומדבר על מפגש בין גבר ואישה בבר, בדיוק בסמוך לקץ מערכת היחסים שלהם. מכיוון שהשיר נכתב בגוף ראשון, אנדרווד התעקשה כי לדמויות בשיר לא היה קשר רגעי שכל מטרותיו היו סטוצים. אנדרווד אמרה על השיר כי: "היה חשוב לי שהשיר יהיה בגוף ראשון" והוסיפה כי "לא רציתי שזה יהיה, 'אה, אנחנו הולכים להשתכר ולחזור הביתה במטרה לעשות סטוץ', כי זה לא משהו שאני הייתי עושה".

## ביקורת
"Drinking Alone" קיבל ביקורות חיוביות בעיקר. "Taste of Country" ביקרו את השיר לטובה ונאמר שם כי "הסינגל החדש של אנדרווד מביא עמו בגרות עדינה שמוסיפה אור חיובי לקדמה המוזיקלית שלה. הסינגל הרביעי הזה מאלבומה 'Cry Pretty' הוא הטאבלו הכי אמין שלה עד כה". בסוף הביקורת, צוין כי "הליריקה של אנדרווד, ברט ג'יימס ודייוויד גרסיה אינה טובה במיוחד, אך היא לא צריכה להישמע כמו אחת כזו".

במהלך ביקורת שנכתבה ב-"Consequence of Sound" על האלבום עצמו, ציינו שם כי "Drinking Alone" הוא השיר הטוב ביותר באלבום, תוך שנכתב שם כי "קולה של אנדרווד סובל מכאב, געגוע וגועל עצמי". כמו כן, הזכירו אותו לצד "Love Wins" ו-"The Bullet" כרצועות החיוניות באלבום.

## הצלחה
בארצות הברית, "Drinking Alone" דורג לראשונה במקום ה-50 במצעד האיירפליי קאנטרי ובמקום ה-49 במצעד שירי הקאנטרי, ב-16 בנובמבר 2019. בהמשך, הגיע למקום ה-11 ולמקום ה-17 במצעדים בהתאמה. השיר הפך לשיר השני בקריירה של אנדרווד שלא הצליח להיכנס לעשיריות הפותחות בשני המצעדים הללו והיה לאכזבה מבחינה מסחרית.

במצעד הבילבורד הוט 100 הוא הגיע למקום ה-74. ביולי 2020, איגוד תעשיית ההקלטות האמריקאי העניק לו את תואר הזהב, על מכירות של למעלה מחצי מיליון עותקים במדינה.

## וידאו קליפ
הווידאו קליפ הרשמי של השיר יצא לאור ב-20 בנובמבר 2019. את הקליפ ביים רנדי סנט ניקולאס. בקליפ מופיע השחקן ג'ארד קורונקביץ'. אנדרווד זכתה בשני פרסי המוזיקה של CMT, באוקטובר 2020 על הקליפ.

## הופעה
את השיר ביצעה אנדרווד בסיבוב ההופעות העולמי שלה "Cry Pretty Tour 360", שהתקיים בשנת 2019. היא ביצעה את הופעת הבכורה הטלוויזיונית עם השיר במהלך טקס הפרסים השנתי ה-53 של ההתאחדות למוזיקת קאנטרי בנאשוויל. כמו כן, ביצעה את הגרסה האקוסטית של השיר בשידור חי מהבית שלה וזו, נוגנה במהלך סרט הטלוויזיה המיוחד "ACM Presents: Our Country".

## גרסאות
אורכה של גרסת האלבום של השיר הוא ארבע דקות ועשרים שניות, ואילו אורכה של גרסת הסינגל של השיר (שנשלחה לרדיו) הוא שלוש דקות וחמישים שניות, כאשר חלק ניכר מההקדמה והסיום של גרסת האלבום נחתכו. גרסת האלבום היא זו שהווידאו קליפ של השיר מתבסס עליה.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי קארי אנדרווד
קטגוריה:שירים באנגלית
קטגוריה:שירים שנכתבו על ידי קארי אנדרווד
קטגוריה:שירים על אלכוהול
קטגוריה:סינגלים בהוצאת קפיטול רקורדס נאשוויל
Blew

**Blew** הוא מיני אלבום של להקת נירוונה, שיצא ב-1989 בחברת טופאלו. המיני אלבום יצא רק בבריטניה והגיע למקום ה-15 במצעד הסינגל "אינדי" הלאומי של בריטניה. הרצועות "Blew" ו-"Love Buzz" נכללו גם באלבום הקודם של הלהקה "Bleach".

## רשימת השירים

## קישורים חיצוניים

קטגוריה:נירוונה
קטגוריה:מיני-אלבומים מ-1989
Carrie Underwood: Live in Concert

**Carrie Underwood: Live in Concert** (בעברית: **קארי אנדרווד: בהופעה חיה**) הוא סיבוב ההופעות הראשון של הזמרת-יוצרת האמריקאית קארי אנדרווד, שנועד לקדם את אלבום האולפן הראשון שלה, Some Hearts. סיבוב ההופעות החל ב-5 באפריל 2006, בווילמינגטון, ארצות הברית והסתיים ב-1 באוקטובר באותה השנה בווסט ספרינגפילד.

## רקע
אלבום הבכורה של אנדרווד יצא לאור ב-15 בנובמבר 2005, על ידי חברות התקליטים אריסטה נאשוויל ו-19 רקורדס. מתוך האלבום יצאו שישה סינגלים, אשר ארבעה מתוכם כבשו את המקום הראשון במצעד שירי הקאנטרי, כאשר השיר "Before He Cheats" הגיע למקום השמיני במצעד הבילבורד הוט 100 וסינגל נוסף שיצא מהאלבום בשם "Inside Your Heaven" כבש את המקום הראשון במצעד, אך נכלל רק בגרסת מורחבת שהייתה אקסקלוסיבית לצפון אמריקה.

על מנת לעזור בקידום של האלבום והסינגלים, הודיעה אנדרווד כי היא תקיים סיבוב הופעות רחב באמריקה הצפונית.

## רשימת השירים
להלן רשימת השירים אשר בוצעו במהלך סיבוב ההופעות:
#"We're Young and Beautiful"
#"That's Where it Is"
#"Wasted"
#"Lessons Learned"
#"Don't Forget to Remember Me"
#"Inside Your Heaven"
#"Patience"
#"Sweet Child O' Mine"
#"Before He Cheats"
#"I Just Can't Live a Lie"
#""
#"Jesus, Take the Wheel"
#"Some Hearts"
;הדרן
# "Whenever You Remember"
# "I Ain't in Checotah Anymore"

## תאריכי הופעות

## הערות שוליים

קטגוריה:סיבובי הופעות מ-2006
קטגוריה:סיבובי הופעות של קארי אנדרווד
קאלימאנצ'י

**אגם קאלימאנצ'י** (במקדונית: **Калиманци**) הוא אגם מלאכותי במקדוניה הצפונית שנמצא על הנהרות ברגלגניסיה  וקמניצקה, שנוצר ב-1969. הסכר שנמצא ליד האגם בנוי מסלעים וחרס, גובהו 92 מטר ואורכו 240 מטר. אורכו של האגם הוא 14 ק"מ, ורוחבו של האגם הוא 0.3 ק"מ. העומק המרבי של האגם הוא 80 מטר. האגם משתרע על שטח של כ-4.23 קמ"ר.

מטרתו העיקרית של האגם היא השקיה של כ-28,000 דונם, בעיקר של שדות אורז בעמק קוצ'אני , והאדמות במישור אובצ'ה .

לצד האגם, פועלת תחנת כוח הידרואלקטרית קטנה.

## האי קלאטה
בתוך האגם, נמצא האי קלאטה . בתוך שטח האי, נמצאו שרידים של עיירת כורים, משלהי העת העתיקה, שבה כרתו בדיל וזהב.

## גלריה

קובץ:Kalimansko Ezero (11).JPG|נוף לאגם
קובץ:Kalimansko Ezero (13).JPG|נוף לאגם
קובץ:Kalimansko Ezero (14).JPG|נוף לסכר בצד האגם
קובץ:Kalimansko Ezero (15).JPG|מבט על הסכר מבחוץ
קובץ:Kalimansko Ezero (21).JPG|נוף לאגם
קובץ:Kalimansko Ezero (3).JPG|נוף לאגם
קובץ:Kalimansko Ezero (6).JPG|נוף לאגם


## קישורים חיצוניים

## הערות שוליים

קטגוריה:מקדוניה הצפונית: ימות ואגמים
1910 בקולנוע

בערך זה מצוינים אירועים בולטים שהתרחשו במהלך שנת 1910 ונוגעים לעולם הקולנוע.

## אירועים
* 18 במרץ – יוצא לאקרנים בארצות הברית העיבוד הקולנועי הראשון של הרומן "פרנקנשטיין" מאת מרי שלי בהפקת אולפני אדיסון. אחד מסרטי האימה הראשונים, ומשתתף בו השחקן צ'ארלס אוגל בתפקיד המפלצת.
* 6 במאי – יומן קולנוע על הלוויה של אדוארד השביעי, מלך הממלכה המאוחדת צולם בצבע (Kinemacolor). זה היומן הראשון שצולם בצבע.
* יולי – צילום של קרב האיגרוף בין ג'ק ג'ונסון לג'יימס ג'פריס גורם למהומות גזע, ומוחרם בדרום ארצות הברית.
* הבמאי סידני אולקוט מאולפני קאלם הוא האמריקאי הראשון שיוצר סרט מחוץ לארצות הברית.
* פלורנס לורנס היא שחקנית הקולנוע הראשונה ששמה צוין בפומבי. היא מכונה לעיתים קרובות "כוכבת הקולנוע הראשונה".
* נוסדה חברת British Pathé שהפיקה יומני חדשות לקולנוע וסרטי תעודה בממלכה המאוחדת עד לשנת 1970.

## סרטים שיצאו לאקרנים ב-1910
* "1812"
* "Abraham Lincoln's Clemency"
* "Afgrunden", סרט דני בכיכובה של אסטה נילסן.
* "הרפתקאות אליס בארץ הפלאות"
* "Der Alpenjager"
* "As It Is In Life", בבימויו של ד. וו. גריפית', בכיכובה של מרי פיקפורד
* "Bebe" (סדרת סרטים)
* "מזמור חג המולד"
* "A Day in the Life of a Coal Miner", בהפקתו של צ'ארלס אורבן
* "The Family Doctor"
* "פרנקנשטיין"
* "The Fugitive", בבימויו של ד. וו. גריפית'
* "Funeral Of Edward VII"
* "The House with Closed Shutters", בבימויו של ד. וו. גריפית'
* "Den Hvide Slavehandel", בבימויו של אוגוסט בלום
* "In Old California", בבימויו של ד. וו. גריפית', הסרט ההוליוודי הראשון
* "In the Border States", בבימויו של ד. וו. גריפית'
* "The Johnson–Jeffries Fight"
* "The Lad from Old Ireland", בבימויו של סידני אולקוט
* "Making Christmas Crackers"
* "New York of Today", בהפקת אולפני אדיסון
* "רמונה", בבימויו של ד. וו. גריפית', בכיכובה של מרי פיקפורד
* "Teddy Roosevelt Returns From Africa"
* "Slippery Jim", בבימויו של פרדיננד זקה
* "Thunderbolt"
* "הלילה השנים עשר"
* "The Unchanging Sea", בבימויו של ד. וו. גריפית'
* "Le Vitrail Diabolique", בבימויו של ז'ורז' מלייס
* "What the Daisy Said", בכיכובה של מרי פיקפורד
* "White Fawn's Devotion", בבימויו של ג'יימס יאנג דיר
* "Wilful Peggy", בבימויו של ד. וו. גריפית', בכיכובה של מרי פיקפורד
* "הקוסם מארץ עוץ"

## נולדו

## סרטי בכורה
* לאה ביירד – "Jean and the Waif"
* קרלייל בלקוול – "אוהל הדוד תום" (סרט קצר)
* אלינור קיינס – "The New Boss of Bar X Ranch" (סרט קצר)
* מרגריטה פישר – "There, Little Girl, Don't Cry" (סרט קצר)
* הלן גרדנר – "How She Won Him" (סרט קצר)
* הוט גיבסון – "Pride of the Range"
* אליס ג'ויס – "The Deacon's Daughter"
* ג'. וורן קריגן – "A Voice from the Fireplace" (סרט קצר)
* מיי מארש – "רמונה" (סרט קצר)
* אסטה נילסן – "The Woman Always Pays" (סרט קצר)
* מייבל נורמנד – "Indiscretions of Betty"
* וולאס ריד – "The Phoenix" (סרט קצר)
* מרין סאיס – "הלילה השנים עשר" (סרט קצר)
* נורמה טלמאדג' – "The Household Pest"
* פרל וייט – "The Missing Bridegroom" (סרט קצר)

## קישורים חיצוניים

## הערות שוליים
תומר יוספי

**תומר יוספי** (נולד ב-2 בפברואר 1999) הוא כדורגלן ישראלי המשחק בעמדת הקשר ההתקפי בקבוצת פוליסיה ז'יטומיר מליגת העל האוקראינית.

## קריירת מועדונים
יוספי נולד וגדל ביישוב להבים שבדרום. החל את צעדיו הראשונים בכדורגל במחלקות הילדים והנוער של הפועל באר שבע.

ב-12 בינואר 2019 יוספי ערך את הופעת הבכורה שלו בבוגרים של הפועל באר שבע ובליגת העל, במשחק בו הפסידה 0–2 למכבי חיפה. ב-19 במאי 2019 כבש את שערו הראשון בקבוצה בניצחון 1–0 על הפועל חדרה במסגרת ליגת העל.

ב-5 בינואר 2023, יוספי הושאל עד לתום העונה להפועל חיפה מליגת העל.

ב-3 ביולי 2023, יוספי הושאל בשנית להפועל חיפה, לקראת עונת 2023/2024 בליגת העל.

ב-25 בדצמבר 2024, יוספי חתם בקבוצת פוליסיה ז'יטומיר מליגת העל האוקראינית, יחד עם אופק ביטון.

## נבחרות ישראל
ב-26 במרץ 2019, יוספי ערך את הופעת הבכורה שלו בנבחרת הצעירה של ישראל עד גיל 21, במשחקה מול גאורגיה. ב-10 בספטמבר 2019 כבש את שער הבכורה שלו בנבחרת הצעירה במשחק מול קזחסטן. בשנים 2019–2020, צבר יוספי 11 הופעות ו-3 שערים לזכותו במדי הצעירה.

ב-14 במרץ 2024 זומן לראשונה לסגל הנבחרת הבוגרת, על ידי המאמן הלאומי אלון חזן.

## תארים
; הפועל באר שבע
* גביע המדינה: 2019/2020, 2021/2022
* אלוף האלופים: 2022

## קישורים חיצוניים

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:להבים: אישים
קטגוריה:כדורגלני הפועל באר שבע
קטגוריה:כדורגלני הפועל חיפה
קטגוריה:כדורגלני פוליסיה ז'יטומיר
קטגוריה:כדורגלנים ישראלים באוקראינה
קטגוריה:ישראלים שנולדו ב-1999
לינור גורליק

**לינור יוליה גורליק** (נולדה ב-9 ביולי 1975 בדנייפרופטרובסק, אוקראינה) היא סופרת, משוררת, מסאית, מחזאית ומתורגמנית ישראלית-רוסית הכותבת בעיקר בשפה הרוסית. יצירותיה יוצאות הדופן כוללות 20 ספרי סיפורת, שירה וספרי ילדים.

## ביוגרפיה
גורליק נולדה ב-1975 בדנייפרופטרובסק, וב-1989, בתחילת גל העלייה הגדול עברה לישראל. ב-1994 סיימה לימודי מחשבים באוניברסיטת בן-גוריון והחלה לעבוד כמתכנתת ומנהלת שיווק בתחום ההייטק. בשנת 2001 חזרה למוסקבה, שם החלה להתפרסם והפכה לסופרת מוכרת. ב-2014, על רקע קשיים שהשלטונות ברוסיה החלו להערים על אזרחים זרים שביקשו לעבוד שם גורליק חזרה לישראל וחיה בה מאז בקביעות ברמת גן.

גורליק היא מבין ראשוני הסופרים הרוסיים שזכו לפרסום ברשת האינטרנט, שם היא פעילה עד היום ומאז 2014 משמשת כעורכת ראשית של פורטל Booknik.ru המוקדש לספרות ותרבות יהודיים. גורליק כותבת סיפורים קצרים שמשקפים את האבסורד בחיים ברוסיה הפוסט-סובייטית. בנוסף, גורליק חוקרת ומלמדת תאוריית אופנה במחלקה למדעי הרוח ב- Russian State University ובבית הספר הגבוה לכלכלה במוסקבה. 

גורליק תרגמה לרוסית את ספריו של אתגר קרת. עם זאת, ספריה שלה טרם תורגמו לעברית. יצירות פרי עטה בשפה העברית פורסמו בעיקר בכתב העת "הו!" מאז שנת 2017. לאחר טבח שבעה באוקטובר החלה גורליק לכתוב ספר שירה דו-לשוני, בעברית וברוסית, ובו 251 שירים, כנגד מספר החטופות והחטופים. כל אחד מהשירים מגולל את קורותיו של חטוף אחר. חמישה שירים ממחזור זה פורסמו בגיליון 28 של "הו!" בשנת 2025. בהמשך שנת 2025, עתיד לראות אור תרגום עברי ראשון לספרה "כל המסוגלים לנשום נשימה" בתרגומה של סיון בסקין. הספר יראה אור בהוצאת "אפיק". פרק ראשון מתוכו פורסם במגזין המקוון "ספקולציה" בשנת 2021.

### חייה האישיים
גורליק נשואה לוולדימיר ארמילוב.

## פרסים שזכתה בהם
* 2003 - פרס Triumph Young Award, פרס רוסי עצמאי בגין הצטיינות בספרות ואמנות
* 2012 - Portal Award, פרס בינלאומי עבור ספרות פנטסיה וביקורת.

## לקריאה נוספת
* 

## קישורים חיצוניים

*  , 

*  

## הערות שוליים

קטגוריה:ישראליות זוכות פרסים
קטגוריה:סופרות רוסיות
קטגוריה:בוגרות אוניברסיטת בן-גוריון בנגב
קטגוריה:בוגרי אוניברסיטת בן-גוריון בנגב
קטגוריה:מתרגמים מעברית לרוסית
קטגוריה:תל אביב-יפו: אישים
קטגוריה:ישראליות ילידות אוקראינה
קטגוריה:ישראלים ילידי אוקראינה
קטגוריה:סופרות ישראליות
קטגוריה:סופרים ישראלים
קטגוריה:מתכנתות ישראליות
קטגוריה:ערכים שנערכו במסגרת מיזם ויקי נשים
קטגוריה:אנשים שהוכרזו ברוסיה כ"סוכנים זרים"
קטגוריה:ישראליות שנולדו ב-1975
קטגוריה:ישראלים שנולדו ב-1975
ברנדון ויליאמס

**ברנדון פול בריאן ויליאמס** (באנגלית: **Brandon Paul Brian Williams**; נולד ב-3 בספטמבר 2000 במנצ'סטר) הוא כדורגלן אנגלי, המשחק בעמדת המגן השמאלי בהאל סיטי.

ויליאמס הוא בוגר האקדמיה של יונייטד, כאשר את הופעת הבכורה שלו בקבוצה ערך בספטמבר 2019.

## קריירת מועדונים
ויליאמס טס יחד עם הקבוצה הראשונה של יונייטד למשחק הגומלין בפריז נגד פ.ס.ז' במסגרת ליגת האלופות במרץ 2019, אך לבסוף לא נכלל בסגל הסופי למשחק. הופעת הבכורה שלו בקבוצה התרחשה במסגרת גביע הליגה האנגלי ב-25 בספטמבר 2019, עת עלה מהספסל נגד רוצ'דייל. הופעת הבכורה שלו בהרכב התרחשה כשבוע אחר כך, ב-3 באוקטובר 2019, במשחק חוץ במסגרת שלב הבתים בליגה האירופית, נגד א.ז. אלקמאר, במשחק בו קבוצתו סיימה בתיקו 0–0, כאשר ויליאמס משלים את כל 90 הדקות. כשבועיים אחר כך, ב-17 באוקטובר 2019, חתם ויליאמס על חוזה ארוך טווח בקבוצה, עד יוני 2022. הופעת הבכורה שלו בפרמייר ליג התרחשה מספר ימים לאחר מכן, כאשר עלה לשחק בדקה האחרונה של תוספת הזמן במשחק מול ליברפול באולד טראפורד, במקום הקשר אנדראס פריירה. מספר שבועות אחר כך, בעקבות ההשעייה של אשלי יאנג, והפציעה של לוק שו, השחקנים הקבועים בעמדתו בסגל הקבוצה, ערך ויליאמס את הופעת הבכורה שלו בהרכב הקבוצה במסגרת הליגה, כאשר שיחק 90 דקות והוחלף, בתוספת הזמן (על ידי הבלם מרקוס רוחו), במסגרת ניצחון הבית של הקבוצה, 3–1 נגד ברייטון אנד הוב אלביון. שבועיים אחר כן, ויליאמס כבש את שער הבכורה שלו בקבוצה, בתיקו 3–3 מול שפילד יונייטד.

ב-23 באוגוסט 2021 הושאל ויליאמס לנוריץ' סיטי לעונה אחת.

## קריירה בינלאומית
ויליאמס קיבל את זימון הבכורה שלו לנבחרת אנגליה עד גיל 20 ב-30 באוגוסט 2019, לפני צמד משחקי הנבחרת מול הולנד ושווייץ. את הופעת הבכורה שלו בנבחרת הצעירה ערך במשחק שבוע אחר כך, ב-5 בספטמבר 2019, משחק מול הולנד באצטדיון הביתי של שרוסברי טאון, משחק שנגמר בתוצאה 0–0.

## קישורים חיצוניים

קטגוריה:כדורגלנים אנגלים
קטגוריה:מגני כדורגל אנגלים
קטגוריה:כדורגלני מנצ'סטר יונייטד
קטגוריה:כדורגלני נוריץ' סיטי
קטגוריה:מנצ'סטר: כדורגלנים
קטגוריה:כדורגלני איפסוויץ' טאון
קטגוריה:כדורגלני האל סיטי
קטגוריה:אנגלים שנולדו ב-2000
Mfaker Halak Min

***Mfaker Halak Min*** (בערבית: ***مفكر حالك مين***, ובעברית: "**מי אתה חושב שאתה**") הוא אלבום האולפן השני של הזמרת-יוצרת הלבנונית מליסה. האלבום יצא לאור ב-23 ביולי 2008, על ידי חברת התקליטים רוטנה. מתוך האלבום יצא הלהיט "Habibi" (בערבית: "حبيبي"), שזכה להצלחה במדינות שונות ברחבי העולם.

## רקע והפקה
לאחר שהוציאה את אלבום הבכורה שלה Baddi Mennak על ידי חברת התקליטים הידועה עלם אל פן, הוחלט כי את אלבום האולפן השני שלה היא תוציא על ידי חברת התקליטים רוטנה, תוך שגם הסינגלים שיצאו מתוכו (שלושה בסך הכול) יצאו על ידה ועל ידי חברות תקליטים נוספות כמו הרינג רקורדס.

מתוך האלבום יצאו שלושה סינגלים בסך הכול: "Mfaker Halak Mein", "Taalali Awam" ו-"Habibi - Somebody Call My Name".

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי מליסה
קטגוריה:אלבומים בערבית
שקף (מצגת)

[300px|ממוזער|שקף [PowerPoint מוקרן בעת מצגת]]
[300px|ממוזער|שקף בתוכנת Impress של [ליברה אופיס בעת יצירת מצגת]]
**שקף** הוא עמוד בודד במצגת שקפים, המוצגת באמצעות תוכנת מצגות כמו Microsoft PowerPoint, Apple Keynote, Apache OpenOffice או LibreOffice. אפשר ליצור שקפים גם באמצעות שפת סימון מסמך, למשל LaTeX.

בדרך כלל במצגת שקפים תהיה לכל השקפים תבנית פריסה דומה, השולטת בגורמים כמו ניראות (look and feel), שוליים וכותרות.

המונח "שקף" נגזר מאבותיו הפיזיים השקופים של השקף הדיגיטלי: בטכנולוגיות שקדמו למחשב האישי, שקף פיזי הוצג באמצעות מטול שקפים, ושקופיות הוצגו באמצעות מקרן שקופיות.

## אתרי שיתוף שקפים ומצגות
קיימים אתר אינטרנט המאפשרים שיתוף שקפים ומצגות, למשל:
* SlideShare מאפשר למשתמש לשתף מצגות באופן ציבורי או פרטי. ניתן להעלות שקפים בדרכים שונות, למשל באמצעות דואר אלקטרוני ודרך אתרי מדיה חברתית.
* AuthorSTREAM מאפשר למשתמש להעלות שקפים של PowerPoint בלבד. באתר זה משתמשים יכולים לתת משוב על ידי דירוג מצגות ופרסום הערות.
* SlideOnline מאפשר למשתמש להעלות מצגות של PowerPoint ולשתף אותן כדף אינטרנט בכל מכשיר או להטמיע אותן בוורדפרס כחלק מהתגובות להודעות.
דרך נוספת לשיתוף שקפים היא על ידי הפיכתם לסרטון. PowerPoint מאפשר למשתמשים לייצא מצגת לווידאו (.mp4 או .wmv).

## ראו גם
* שקף (הקרנה) - יריעה דקה של חומר שקוף, שהוקרנה באמצעות מטול שקפים
* שקופית - פיסת סרט צילום שהוקרנה באמצעות מקרן שקופיות

## הערות שוליים

קטגוריה:מצגת
קרן פול

**קרן פול** (באנגלית: **Karen Ann Poole**; נולדה ב-8 בינואר 1971) היא זמרת-יוצרת בריטית.

## ביוגרפיה
קרן פולי נולדה בלונדון למשפחת מוזיקאי. בתחילת הקריירה היא הייתה שרה עם אחותה בדואט Alisha's Attic. הרכב של אחיות זכה להצלחה באירופה והוציא שלושה אלבומים, כאשר אחד מהם זכה למעמד אלבום פלטינה. האחיות נפרדו בשנת 2004 והחלו בקריירה נפרדת.

קרן פולי זכתה לפרסום נוסף ככותבת שירים לזמרים מפורסמים כמו קיילי מינוג, לילי אלן, שוגאבייבז, ואני. שירים רבים של קרן פולי הגיעו לטופ 20 במצעד השירים בבריטניה.

בשנת 2015 היא כתבה מחזמר ביחד עם לילי אלן.

## קישורים חיצוניים

קטגוריה:זמרות בריטיות
קטגוריה:זמרות-יוצרות בריטיות
קטגוריה:בריטיות שנולדו ב-1971
קטגוריה:בריטים שנולדו ב-1971
הביתה, הלוך חזור (סרט)

**הביתה, הלוך חזור** הוא סרט תעודה ישראלי, בבימוי של זאב גורודצקי, שיצא ב-30 בדצמבר 2012, ושודר בערוץ 2.

הסרט מתעד את טיסתם של ההרכב המוזיקלי הישראלי הפרויקט של עידן רייכל לניו יורק, במסגרת סיבוב הופעות. בסרט משתתפים חברי הפרויקט: עידן רייכל עצמו, כברה קסאי, מאיה אברהם, אבי ווגדרס וואסה, רביד כחלני, גלעד שמואלי, שלום מור, ג'וקה פרפיניאן, מרק קקון, איל סלע, זיו רהב, ניב תואר ועמרי אברמוב.

## קישורים חיצוניים
* 
* הסרט לצפייה ישירה, באתר מאקו VOD

קטגוריה:סרטים תיעודיים ישראליים
קטגוריה:מוזיקה ישראלית: סרטים תיעודיים
קטגוריה:קשת (זכיינית שידור)
קטגוריה:עידן רייכל
קטגוריה:סרטים ישראליים משנת 2012
ארתור המינג

**ארתור המינג** (באנגלית: **Arthur Heming**; 17 בינואר 1870 – 30 באוקטובר 1940) היה צייר וסופר קנדי, הידוע בכינוי "ההיסטוריון של הצפון" בזכות ציוריו, מאמריו וספריו על צפון קנדה.

## קריירה כאמן
יליד פריז, אונטריו, וגדל בהמילטון, למד בעיר ניו יורק ובמושבת האמנים אולד ליים אצל פרנק דומונד, ובלונדון אצל הצייר הוולשי פרנק ברנגוין.

המינג אובחן כעיוור צבעים וכתוצאה מכך עבד בעיקר בשחור לבן כמעט כל חייו, בתוספת צהוב. עם זאת, לקראת סוף הקריירה שלו, החל לצייר במגוון צבעים מלא.

הוא היה חבר באקדמיה המלכותית לקנדה לאמנויות.

קטלוג תערוכה בן 124 עמודים הופק על ידי מוזיאון לונדון בשנת 2013, ובו חמישה מאמרים אקדמיים, "ארתור המינג: היסטוריון הצפון". הקטלוג הופיע לאחר תערוכה רטרוספקטיבית ב־2012, שהוצגה במוזיאון לונדון.

## רומנים
ממוזער|301x301 פיקסלים|ארתור המינג, אקספרס קנדי
הרומנים הפופולריים ביותר שלו היו רק שלושה במספר, אך הם זכו להצלחה רבה בצורה סדרה ומאוחר יותר התפרסמו כספרים של מוציאים לאור חשובים. הרומנים שלו לא היו "ככותב כורסה", מכיוון שהמינג טייל רבות בצפון קנדה.

"בין מסעותיו הצפוניים; הוא ליווה את הרפתקן הנודע קספר ויטני אל Barrengrounds, סייר עם המשטרה המלכותית הצפון-מערבית בהרים, נסע 550 מיילים ברפסודה, 1000 מיילים עם צוותי כלבים, 1700 מיילים על ידי מזחלות שלג ו-3300 מיילים שט בקאנו."

### ספריו העיקריים
* ברחבי תת-הארקטיקה של קנדה (1898) (ג'יימס ויליאמס טירל, שאויר על ידי המינג שהיה במשלחת).
* דרמת היערות: רומנטיקה והרפתקאות (1921, רומן).
* ספיריט לייק (1923, רומן).
* ציורי המינג של חיי הצפון (1923, ספר אמנות במהדורה מוגבלת).
* היער החי (1925, רומן).
* המינג אייר גם ספרים של סופרים אחרים, ובמיוחד אלה של הסופר ויליאם אלכסנדר פרייזר (1939-1933).
ממוזער|314x314 פיקסלים|ארתור המינג, איור בספר - דרמה ביער,1921

## היסטוריה משפחתית
משפחת המינג היגרה מבוגנור אנגליה במחצית הראשונה של המאה ה-19. אדוארד פרנסיס המינג עזב את בוגנור והתיישב ממש מחוץ לגולף, אונטריו, בשנת 1832. הוא כינה את החווה 'Bognor Lodge' והיא נמצאת שם עדיין בבעלות צאצאי משפחת המינג. המחצית הצפונית של החווה הופקעה והוצפה כדי להפוך את אגם גולף.

משפחת המינג מתחברת דרך אבות אבותיה למלך הרולד המינג מדנמרק, המלך הוויקינגי האחרון של דנמרק, שהביא את הנצרות לדנמרק. בסופו של דבר הם היגרו לצרפת והתיישבו בה כשהעיירה נקראה על שם המינג. כאשר צרפת הפכה לרומית קתולית, הם שהיו פרוטסטנטים, נדדו שוב מעבר לתעלה לאנגליה.
ממוזער|324x324 פיקסלים|ארתור המינג, איור לספר הרפתקאות בתת-ארטיקה
לאדוארד המינג היו חמישה בנים בקנדה המערבית. אחד מהם היה צ'ארלס המינג שהפך למנהל הדואר של הכפר הקטן סידנהאם. מכיוון שהייתה עיר הולכת וגדלה ליד אוטווה עם אותו שם, צ'ארלס התבקש לשנות את שמו של המקום סידנהאם. הוא שינה את השם ל'בוגנור'.

## קישורים חיצוניים

* 

## הערות שוליים

קטגוריה:סופרים קנדים
קטגוריה:ציירים קנדים
קטגוריה:ילידי 1870
קטגוריה:נפטרים ב-1940